Фарел

**Фарел** () — град во округот Фризија, во сојузната покраина Долна Саксонија, Германија. Се наоѓа близу реката Јаде и Јадскиот Залив, околу 15 километри јужно од слободниот град Вилхелмсхафен. Тој претставува најголем град во округот Фризија.

## Географија
### Местоположба

Фарел се наоѓа јужно од Јадскиот Залив на Северното Море. Источно од Фарел тече реката Вапел, која се влива во Јаде.

### Соседни општини

Фарел на исток се граничи со општината Јаде во округот Везермарш. На југ се граничи Фарел со општините Раштеде и Вифелштеде во округот Амерланд, а на запад со општината Бокхорн. Фарел се наоѓа на крајниот југоисток од округот Фризија.

### Градски единици

Фарел е составен од 21 градска единица, како што се местата: Алтјирден, Боргштеде, Бипел, Дангаст, Дангастермор, Гриненкамп, Хоелухт, Хоенберге, Јерингхафе, Јетхаузен, Лангендам, Морхаузен, Нојдорф, Нојенвеге, Обенстрое, Раленбишен, Розенберг, Зегхорн, Штрек и Винкелсхајде.

Други помали места се Алмзе, Брамлоге, Бруне, Јетхаузермор, Логемор, Плагенкруг, Ралинг, Ротенхан, Шварценберг, Танге, Фарелер Шлојзе и Вилкенхаузен.

## Политика
### Градски совет

мини|300п|десно|Градското собрание

Градскиот совет се состои од 32 избрани членови, иако треба да има 34 члена за градови со број на жители помеѓу 20.001 и 25.000 жители. На заклучок на Градскиот совет овој број е намалена за два члена. Членовите се избираат на општи избори на секои пет години.

На последните општински избори на 11 септември 2016 година биле добиени следниве резултати:

### Градоначалник

На последните избори за градоначалник на 16 јуни 2014 година бил избран Герд-Кристијан Вагнер (SPD).

;Список на поранешни градоначалници
* 1945–1946: Адолф Хајденрајх, SPD
* 1946–1948: Бернхард Албрехтс, FDP
* 1948–1949: Адолф Хајденрајх, SPD
* 1949–1950: Бернхард Албрехтс, FDP
* 1950–1952: Адолф Хајденрајх, SPD
* 1952–1961: Карл Нирад, CDU
* 1961–1976: Вилхелм Каман, SPD
* 1976–1981: Карлхајнц Бекер, CDU
* 1981–1996: Карл-Хајнц Функе, SPD
* 1997–2001: Ханс Фабијан, SPD
* 2001–2006: Волфганг Буш, SPD
* од 2006: Герд-Кристијан Вагнер, SPD

### Збратимени градови

Фарел е збратимен со следниве градови:

*  Барт, Германија (од 1990 г.)
*  Џексон, САД

## Црквата во Фарел

Црквата на замокот или Шлоскирхе е најстарата градба во Фарел. Првиот дел на црквата се верува дека бил подигнат во 1144 година. Камбанаријата била додадена помеѓу 1200 и 1250 година, првично како две кули, кои биле обновени во денешниот облик во 1651 и потоа во 1737 година. Олтарот е висок скоро 10 метри и е еден од најважните дела на северногерманскиот манизирам.

Пред протестантската реформација, светец на црквата бил Свети Петар. Денес, црквата е лутеранска и нема светец на кој е посветена. Црквата порано била една од градбите на замокот, кој бил срушен во  век.

## Познати луѓе

* Шарлот Софи Бентинк (1715–1800) — грофица на Фарел
* Јохан Герхард Онкен (1800–1884) — основач на баптистите во Европа
* Лотар Мајер (1830–1895) — хемичар
* Оскар Емил Мајер (1834–1909) — физичар
* Фредерик Лудвиг Хофман (1865–1946) — статистичар
* Вилхелм Хегелер (1870–1943) — писател
* Карл Карлс (1880–1958) — шахист
* Ерих Хекел (1883–1979) — сликар
* Карл Шмит-Ротлуф (1884–1976) — сликар
* Фридрих Вегенер (1907–1990) — патолог
* Хилдегард Беренс (1937–2009) — пејач
* Инес Фаренкамп (р. 1963) — велосипедист
* Маркус Ајхлер (р. 1982) — велосипедист

## Галерија


Податотека:Bahnhof Varel.jpg|Железничката станица
Податотека:Varelerhafen 1.JPG|Пристаништето
Податотека:Schlosskirche St. Peter in Varel.jpg|Градската црква
Податотека:Varler windmuehle 02.jpg|Ветерница
Податотека:Vareler wald.jpg|Градската шума


## Наводи

## Надворешни врски

*  

Категорија:Фризија (округ)